text: Leg i Lillebælt
  19 juni 2016 kl. 12.58
  Søndag får vandhunde af en hver art mulighed for at udforske Lillebælt
  Snorkling, fiskeri, smagsprøver og dissekering af fisk er blot få ud af mange oplevelser, som Naturpark Lillebælt byder på i dag. Fredericia Kommune og Naturpark Lillebælt bruger nemlig dagen på at sætte fokus på livet i Lillebælt.
  Dagens mange aktiviteter finder sted under den nye Lillebæltsbro i Fredericia. Her kan du både møde en fisker, der kan give dig tips og tricks til at fange en ordentlig fisk, og du kan møde kokke, der serverer lækre retter lavet med friskfangede fisk fra bæltet.
  For dem, der er til lidt mere actionprægede aktiviteter, kan man også komme på snorkeltur i bæltet med WWF Verdensnaturfondens hav- og naturformidler Peter Skødt Knudsen og hans snorkle-crew. Og det hele er gratis.
  Fakta om Naturpark Lillebælt
  Middelfart Kommune, Fredericia Kommune, Kolding Kommune og Destination Lillebælt står bag projektetFormålet er at profilere lillebæltområdet og dets mange mulighederProjektet baseres på frivillighed. Så alle kan byde ind og være med til at bestemme, hvordan naturparken skal se ud
  
  